ߊߝߙߌߞߌ߬ ߞߐ߬ߘߎ߮

ߊߝߙߌߞߌ߬ ߞߐ߬ߘߎ߮߸ ߥߟߊ߫ ߊߝߙߌߞߌ߬ ߞߐ߬ߘߎ߰ߝߊ߲ ߥߟߊ߫ ߞߐ߬ߘߎ߰ ߊߝߙߌߞߌ߬ ߦߋ߫ ߕߌ߲߬ߞߎ߬ߘߎ߲߬ ߟߊߝߏ߬ߓߊߟߌ (ߡߍ߲ ߕߍ߫ ߕߍߡߊ߬) ߟߋ߬ ߘߴߊߝߙߌߞߌ߬ ߜߙߋ ߞߐ߬ߘߎ߰ߝߊ߲ ߘߐ߫. ߞߋ߬ߟߋ߲߬ߠߊ߬ ߕߐ߯ ߟߊߘߤߊ߬ߣߍ߲߫ ߕߍ߫ ߕߌ߲߬ߞߎߘߎ߲ ߢߍ߫ (ߊ߲߬ߜ߭ߌ߬ߟߋ߬ߞߊ߲ ߘߐ߫)߸ ߊ߬ ߣߴߊ߬ ߦߋ߫ ߞߟߌ߫ ߟߊ߫ ߕߎ߬ߡߊ ߘߏ߫ ߟߎ߫ ߟߊ߫ ߕߟߋ߬ߓߋ ߘߐ߫ ߒߕߋߟߋ߲ߡߊ߬ ߞߏ߫ ߟߌ߲ߓߊ߲߫ ߡߊ߲ߞߊ߲ ߝߍ߬ߟߊ ߘߌ߫ ߡߏߙߌߕߊߣߌ߲߫߸ ߊ߬ ߣߌ߫ ߋߗ߭ߌߔߑߕߌ߬ ߛߑߥߍߖ߭ ߥߏ߬ߦߏ ߘߌ߫ ߕߟߋ߬ߓߐ ߘߐ߫ߞߎߡߘߊ ߣߌ߲߬ ߘߟߊߡߌ߬ߘߊ߬ߣߍ߲߫ ߦߋ߫ ߊ߲߬ߜ߭ߌߟߋ ߥߞߌߔߋߘߌߦߊ ߟߋ߬ ߡߊ߬ .

 ߊߝߙߌߞߌ߬ ߖߡߊ߬ߣߊ߬ߘߋ߲ ߜߝߐ߬ߟߌ (߂߀߀߀)  
ߡߊ߲߬ߕߏ߲߫ ߘߍ߬ߣߍ߲ ߠߊ߫ ߘߊ߲߬ߠߊ߬ߕߍ߰ߟߌ ߞߊ߬ ߓߍ߲߬ ߕߌ߲߬ߞߎߘߎ߲ ߓߐߕߏ߲߫ ߞߏ ߡߊ߬߸ ߏ߬ ߟߋ ߦߋ߫ ߡߊ߬ߙߐߞߎ߬߸ ߊߟߌߗ߭ߋߙߌ߫߸ ߕߎߣߛߌ߫߸ ߟߓߌ߫߸ ߋߗ߭ߌߔߎߕߌ߬߸ ߛߎ߬ߘߊ߲߫߸ ߊ߬ ߣߌ߫ ߛߤߊߙߊ߫ ߕߟߋ߬ߓߐ߸ ߏ߬ ߡߍ߲ ߦߋ߫ ߢߐ߲߯ߡߊߞߟߍ߫ ߘߎ߯ߞߟߏ ߘߌ߫ ߡߊ߬ߙߐߞߎ߬ ߣߌ߫ ߛߤߊߙߊߥߌ ߞߊ߲ߓߍ߲ ߖߘߍ߬ߞߍ߬ߒ߬ߞߏ߬ߘߌ ߟߎ߫ ߕߍ߫. ߊߝߙߌߞߌ߬ ߘߍ߭ ߝߣߊ߫ ߦߴߏ߬ ߟߊߡߎߣߎ߲ߧߊ ߘߊ߲߬ߠߊߕߍ߰ ߟߊ߫߸ ߝߴߊ߬ߟߎ߬ ߦߋ߫ ߡ.ߟ.ߛ ߝߐ߲ߞߐߢߐ߲߯ߦߊ ߡߍ߲ ߞߍ߫ ߟߊ߫ ߞߊ߬ ߛߎ߬ߘߊ߲߫ ߢߌ߬ߣߊ߬ߓߐ ߘߴߊ߬ ߘߐ߫. ߛߊ߯ߤߟߌ ߡߍ߲ ߦߋ߫ ߛߤߊߙߊ߫ ߕߌ߬ߢߍ߬ߞߏ߲ߞߏ ߞߐ߬ߘߎ߮ ߘߐ߫߸ ߦߋ߲߬ ߘߌ߫ ߛߋ߫ ߖߊ߬ߕߋ߬ ߟߊ߫ ߞߐ߬ߘߎ߰ ߊߝߙߌߞߌ߬ ߥߙߏ߬ߘߎ߰ߝߊ߲ ߓߐߕߏ߲ ߘߌ߫. ߊߛߌߔߊ߲߫ ߛߏ߫ ߝߌ߬ߟߊ߬ ߟߎ߫ ߦߋ߫ ߊߝߙߌߞߌ߬ ߞߐ߬ߘߎ߮ ߘߐ߫߸ ߏ߬ ߟߎ߫ ߟߋ߬ ߦߋ߫ ߛߋߏߕߊ߫ ߣߌ߫ ߡߋߟߌߟߊ߫ ߟߎ߫ ߘߌ߫߸ ߊ߬ ߣߌ߫ ߔߌߟߖ߭ߊ ߛߏߓߋߙߊߣߌߦߊ߫. ߊ߬ ߘߌ߫ ߖߊ߬ߕߋ߬ ߟߊ߫ ߝߣߊ߫ ߞߊ߬ ߡߊߟߌߕߌ߬ ߟߊߕߘߍ߬ ߊ߬ ߘߐ߫߸ ߊ߬ ߣߌ߫ ߓߙߌߕߊ߲ߓߊ߫ ߣߌ߫ ߊߛߌߔߊ߲߫ ߣߌ߫ ߔߕߏߞߌ߫ ߟߎ߫ ߣߴߌߕߊߟߌ߫ ߕߌ߲߬ߞߎߘߎ߲ ߘߏ߫ ߟߎ߫߸ ߦߏ߫ ߗ߭ߌߓߙߊߟߑߕߊ߬߸ ߞߣߊߙߌ ߕߌ߲߸ ߡߊߘߍߙߊ߫߸ ߊߖ߭ߏߙߍߛ߸ ߟߊ߲ߔߋ߬ߘߎߛߊ߬ ߣߌ߫ ߟߊ߲ߔߌߦߏߣߌ߫ ߟߎ߫ ߡߍ߲ ߠߎ߬ ߞߊߛߎ߬ߘߎ߲߬ ߊ߬ߟߎ߬ ߥߟߊ߫ ߛߘߎ߬ߡߊ߲߫ ߊߝߙߌߞߌ߬ ߟߊ߫ ߋߙߐߔߎ߬ ߘߌ߫. 

ߓߍߙߌߓߍߙߌ ߟߎ߬ ߛߌ߰ߣߍ߲߫ ߕߘߍ߬ ߦߴߊߝߙߌߞߌ߬ ߞߐ߬ߘߎ߮-ߕߟߋ߬ߓߋ ߘߐ߫ ߞߊ߬ߦߌ߯ ߘߐ߬ߝߐ߫ ߟߊߡߙߊ߬ߣߍ߲ ߠߎ߬ ߘߊߡߌ߬ߣߊ߬ ߕߎߡߊ ߟߊ߫߸ ߏ߬ ߞߍ߫ ߘߴߊߝߙߌߞߌ߬ ߞߐ߬ߘߎ߮ ߞߍ߫ ߕߎߡߊ ߟߋ߬ ߟߴߊߙߊߓߎ ߟߎ߬ ߓߘߊ ߘߌ߫. ߝߊ߯ߘߐߞߍ߫ ߥߐߙߐ߲ߥߌߟߊߣߊ߲ ߣߌ߫ ߛߋߦߌ߲ߣߊ߲ ߠߎ߬ ߟߊ߫߸ ߊ߬ߙߊ߬ߓߎ ߟߎ߬ ߥߟߌ߬ ߘߴߊߙߊߓߎ߫ ߕߌ߲ߡߎߣߎ߲ ߘߐ߫ ߞߊ߬ ߦߌ߬ߙߌ߲߬ߘߌ߫ ߕߌ߲߬ߞߎߘߎ߲ ߘߐ߫ ߦߋ߲߬ ߛߌ߬ߟߊ߬ߡߊ ߟߎ߬ ߟߊ߫ ߞߐ߲ߛߐ߲ߧߊߟߌ ߞߎ߲߬ߝߟߐ ߟߎ߬ ߘߐ߫. ߡߌ߬ߙߌ߲߬ߘߌ ߣߌ߲߬ ߞߊ߬ ߡߌ߬ߙߌ߲߬ߘߌ߬ ߘߋ߬ߣߍ߲ ߠߎ߬ ߛߏ߯ߙߏ߫ ߦߙߐ߫ ߛߌߦߊߡߊ߲߫ ߠߎ߫ ߘߐ߫߸ ߊ߬ߟߎ߬ ߛߌߦߊߡߊ߲߫ ߞߏ߬ߣߌ߲߬ ߓߍߙߌߓߍߙߌ ߟߎ߬ ߣߌ߫ ߋߗ߭ߌߔߑߕߌߞߊ ߟߎ߬ ߓߍ߯ ߡߴߊ߬ߟߎ߫ ߓߊ߬ߛߊ߲߬ ߊ߬ߙߊ߬ߓߎ ߟߎ߬ ߣߴߊ߬ߟߎ߫ ߟߊ߫ ߣߊߡߎ߲ ߣߴߊ߬ߟߎ߫ ߟߊ߫ ߟߊ߲߬ߘߊ ߟߎ߬ ߢߣߊ߫ ߘߋ߬. ߒ߬ߓߊ߬ ߊ߬ߙߊ߬ߓߎ߬ߦߊ߬ߟߌ ߣߌ߫ ߛߌ߬ߟߡߊ߬ߦߊ߬ߟߌ ߟߎ߬ ߟߋ߬ ߞߍ߫ ߘߴߊߝߙߌߞߌ߬ ߞߐ߬ߘߎ߮ ߓߐߞߊ߬ߕߍ߬ߘߍ ߣߴߊ߬ ߟߐ߲ߣߌ߲ߦߊ ߟߎ߬ ߞߍ߫ ߓߍ߯ߟߛߊ ߘߌ߫ ߞߊ߬ߦߌ߯. 

ߊߝߙߌߞߌ߬ ߞߐ߬ߘߎ߰ ߖߡߊߣߊ ߟߎ߬ ߣߐ߬ ߦߴߊ߬ߟߎ߫ ߟߊ߫ ߗߍ߯ߕߊߟߌ ߣߌ߫ ߛߌߦߊ ߣߌ߫ ߣߊߡߎ߲ ߣߌ߫ ߞߊ߲ߞߏ ߡߊߟߐ߲ߠߌ߲ ߣߌ߫ ߊߖ߭ߌ߫ ߕߟߋ߬ߓߋ ߡߌ߬ߙߌ߲ ߥߊ߬ߙߊ ߟߊ߫߸ ߒ߬ߓߊ߬ ߕߊ߯ߛߋ߲ ߏ߬ ߘߊߡߌ߬ߣߊ߬ ߘߊ߫ ߞߓߊߣߎ߲ߞߎ ߥߎ߬ߛߎ ߌ.ߡ.ߢ ߁߀߀߀߀ ߠߊ߫ ߗ߭ߎߟߎߛ ߛߎߡߊ߲ߠߌ߲ ߘߐ߫ ߋߗ߭ߌߔߎߕߌ߬ ߞߘߐ߬ߡߊ߲ ߢߍߝߍ߬߸ ߛߌ߬ߟߡߊ߬ߦߊ ߣߌ߬ߣߌ߬ߟߌ ߓߘߊ߫ ߟߊߞߙߐ߬ߛߌ߫ ߊߝߙߌߞߌ߬ ߞߐ߬ߘߎ߮ ߘߐ߫߸ ߡߍ߲ ߘߐ߫ ߣߴߊ߬ ߕߌ߲߬ߞߎߘߎ߲ ߓߘߊ߫ ߞߍ߫ ߛߌ߬ߟߊ߬ߡߊ߬ ߕߌ߲ߞߎߘߎ߲ ߘߏ߫ ߘߌ߫. ߊߝߙߌߞߌ߬ ߞߐ߬ߘߎ߮ ߓߘߊ߫ ߞߏߟߏ߲ߛߏ߫ ߊߖ߭ߌ߫ ߕߟߋ߬ߓߋ ߘߐ߫ ߘߎ߰ߡߊ߬ߛߓߍ ߣߌ߫ ߓߘߍ߬ߓߘߍ߬ߟߌ ߘߊߞߎ߲ ߠߎ߬ ߘߐ߫߸ ߞߊ߬ ߊߝߙߌߞߌ߬ ߕߟߋ߬ߓߐ-ߞߐ߬ߘߎ߮ ߕߍߡߟߊ ߕߌ߲߬ߞߎߘߎ߲ ߛߏ߯ߙߏ߫.

 ߘߎ߰ߡߊ߬ߛߓߍ 
ߘߎ߰ߡߊ߬ߛߓߍ ߗߋߘߊ߫ ߢߣߊߡߊ߫ ߛߊ߬ߓߊ߫ ߟߎ߫ ߟߋ߬ ߦߋ߫ ߊߝߙߌߞߌ߬ ߞߐ߬ߘߎ߮ ߟߊ߫: ߛߤߊߙߊ߫ ߕߌ߬ߢߍ߬ߞߏ߲ߞߏ ߡߍ߲ ߦߋ߫ ߥߙߏ߬ߘߎ߮ ߘߐ߫߸ ߊߕߑߟߊߛ ߞߐ߲߬ߞߍ ߡߍ߲ ߦߋ߫ ߕߟߋ߬ߓߋ ߘߐ߫߸ ߊ߬ ߣߌ߫ ߣߌߟ ߓߊ ߣߴߊ߬ ߓߊߓߌߟߊ ߟߎ߫ ߦߋ߫ ߕߟߋ߬ߓߐ ߘߐ߫. ߊߕߌߟߊߛ ߞߎ߬ߙߎ ߘߐߥߛߊ߬ߣߍ߲߫ ߦߋ߫ ߊߟߌߗ߭ߋߙߌ߫ ߞߐ߬ߘߎ߮ ߝߊ߲߬ߓߊ ߓߍ߯ ߘߐ߫߸ ߊ߬ ߣߌ߫ ߡߊ߬ߙߐߞߎ߬ ߣߌ߫ ߕߎߣߛߌ߫ ߟߎ߫. ߞߎ߬ߙߎ ߏ߬ ߟߎ߬ ߦߋ߫ ߝߐߟߘ ߞߎ߬ߙߎ (fold mountain) ߟߎ߬ ߘߏ߫ ߟߋ߬ ߘߌ߫ ߡߍ߲ ߦߋ߫ ߕߊ߬ߡߌ߲߬ ߠߊ߫ ߋߙߐߔߎ߬ ߥߙߏ߬ߘߎ߮ ߟߎ߬ ߝߣߊ߫ ߘߐ߫. ߞߕߐߙߐ߲ߘߓߐߟߌ ߥߙߏ߬ߘߎ߮ ߣߌ߫ ߕߟߋ߬ߓߐ ߟߎ߫ ߘߐ߫߸ ߦߋ߲߬ ߠߎ߫ ߦߋ߫ ߢߊߡߌߟߏߡߊ ߟߋ߬ ߘߌ߫ ߦߊ߬ߣߌ߲߫ ߛߋ߫ ߞߍߕߐ߫ ߛߤߊߙߊ߫ ߕߌ߬ߢߍ߬ߞߏ߲ߞߏ ߘߐ߫߸ ߏ߬ ߡߍ߲ ߦߴߊ߬ ߕߌ߲߬ߞߎߘߎ߲ %߇߅ ߘߌ߫. ߊ߬ ߦߙߐ߫ ߞߘߐߕߊ߬ߣߍ߲ ߓߍ߯ ߘߐ߫ ߖߊ߰ߡߊ߲ ߦߋ߫ ߊߕߌߟߊߛ ߦߙߐ߫ ߡߊߦߟߍ߬ߣߍ߲ ߠߎ߬ ߟߋ߬ ߘߌ߫ ߡߊ߬ߙߐߞߎ߬ ߥߙߏ߬ߘߎ߮ ߕߊ߲ߓߊ߲ ߘߐ߫߸ ߞߎ߬ߙߎ ߞߎ߲߬ߕߍ߰ߡߟߊ߬ ߣߍߣߍߛߌ߲ߓߌߡߊ ߦߴߏ߬ ߡߍ߲ ߛߌߦߊߡߊ߲߫ ߠߊ߫. 

ߊߕߌߟߊߛ ߞߐ߲߬ߞߍ ߥߙߏ߬ߘߎ߮ ߝߣߊ߫ ߦߋ߫ ߛߤߊߙߊ߫ ߕߌ߬ߢߍ߬ߞߏ߲ߞߏ ߦߙߐ߫ ߖߊߙߊ߲ ߣߴߊ߬ ߘߐߞߏߟߏ߲ ߠߎ߬ ߘߌ߫߸ ߘߎߢߊ߫ ߕߌ߬ߢߍ߬ߞߏ߲ߞߏ ߟߎ߬ ߘߐ߫ ߓߟߋ߬ߓߟߋ ߞߊ߬ߣߌ߲߬. ߕߌ߬ߢߍ߬ߞߏ߲ߞߏ ߘߌ߲߬ߞߌߙߊ ߏ߬ ߝߣߊ߫ ߘߐ߫߸ ߏ߬ ߘߐߛߊ߲߬ߣߍ߲߫ ߦߋ߫ ߖߌ߫ ߖߐߟߐ߲߫ ߓߟߏߕߍ߰ߕߊ ߟߎ߬ ߟߊ߫ ߡߍ߲ ߦߋ߫ ߞߟߌ߫ ߟߊ߫ ߞߏ߫ ߥߊ߯ߘߌ߫ – ߖߐ߬ߟߐ߲, ߏ߬ ߝߣߊ߫ ߦߋ߫ ߞߍ߫ ߟߊ߫ ߛߊ߲ߖߌ߫ ߣߊ ߞߐ ߟߋ߬ ߘߐ߫߸ ߞߏ߬ߣߴߊ߬ ߖߊ߬ߣߍ߲߬ ߦߋ߫ ߟߋ߬ ߛߐ߲߬ ߞߛߏߞߛߏ߫. ߛߤߊߙߊ߫ ߘߎ߰ߞߟߏ ߝߊ߲߬ߓߊ ߣߐ߬ ߦߋ߫ ߕߌ߬ߢߍ߬ߝߏ߲߫ ߥߎ߬ߣߊ߲߬ߞߏߙߏ߲ ߠߋ߬ ߟߊߘߊ߲߫ ߠߊ߫ ߡߍ߲ ߦߋ߫ ߕߌ߬ߢߍ߬ߕߌ߲ߘߌ߫ ߘߍ߰ߜߍ ߟߎ߬ ߛߏ߯ߙߏ߫ ߟߊ߫ ߞߍ߬ߣߍ߲; ߕߌ߬ߢߍ߬ߜߊߛߊ߲ (hammada)߸ ߏ߬ ߡߍ߲ ߦߋ߫ ߕߛߊߞߙߊ߫ ߞߓߊߡߊ ߘߌ߫߸ ߘߎ߰ߡߟߊ߬ ߣߌ߫ ߕߌ߬ߢߍ߬ ߟߎ߫ ߕߍ߫ ߡߍ߲ ߘߐ߫; ߊ߬ ߣߌ߫ ߞߓߊ߫ ߕߍߟߍ߲߫ \ ߝߍߙߍ߲߸ ߏ߬ ߡߍ߲ ߦߋ߫ ߕߌ߬ߢߍ߫ ߞߌ߬ߘߌ߲ߞߌ߬ߘߌ߲ ߠߎ߬ ߘߌ߫. ߛߤߊߙߊ߫ ߦߋ߫ ߊߟߌߗ߭ߋߙߌ߫ ߣߌ߫ ߡߊ߬ߙߐߞߎ߬ ߣߌ߫ ߕߎߣߛߌ߫ ߟߎ߫ ߥߙߏ߬ߘߎ߬ߝߊ߲ ߠߎ߬ ߟߋ߬ ߞߎ߲߬ߠߊ߬ߓߌߘߌ߲߫ ߠߊ߫߸ ߊ߬ ߣߌ߫ ߟߓߌ߫ ߝߊ߲߬ߓߊ ߝߣߊ߫. ߟߓߌ߫ ߕߌ߲߬ߞߎߘߎ߲߫ ߝߌ߬ߟߊ߬ ߘߐߙߐ߲߫ ߠߎ߫ ߟߋ߬ ߦߋ߫ ߕߌ߬ߢߍ߬ߞߏ߲ߞߏ ߞߐߞߊ߲߫: ߕߙߌߔߏߟߌߕߊߣߌߦߊ߫ ߡߍ߲ ߦߋ߫ ߞߐ߬ߘߎ߮-ߕߟߋ߬ߓߋ ߘߐ߫߸ ߊ߬ ߣߌ߫ ߛߌߙߍߣߊߌߞߊ߬ ߡߍ߲ ߦߋ߫ ߞߐ߬ߘߎ߮-ߕߟߋ߬ߓߐ ߘߐ߫. ߋߗ߭ߌߔߎߕߌ߬ ߝߊ߲߬ߓߊ ߝߣߊ߫ ߦߋ߫ ߕߌ߬ߢߍ߬ߞߏ߲ߞߏ ߟߋ߬ ߘߌ߫߸ ߝߏ߫ ߣߌߟߌ߬ ߓߊ ߡߍ߲ ߢߌ߬ߣߊ߬ߓߐߣߍ߲߫ ߦߴߊ߬ ߘߐ߫߸ ߊ߬ ߣߌ߫ ߓߊ ߝߍ߬ߟߊ߬ ߖߌߡߊ߫ ߦߙߐ ߟߎ߫. ߣߌߟߌ߬ ߝߏ߲ߝߊ߲ ߣߐ߬ ߦߋ߫ ߛߣߍ߬ߘߎ߰ ߘߌ߬ߡߊ߲߫ ߡߊߓߍ߲߬ߣߍ߲ ߠߋ߬ ߛߏ߯ߙߏ߫ ߟߊ߫ ߡߍ߲ ߦߋ߫ ߓߏ߬ߙߌ߬ ߟߊ߫ ߖߡߊ߬ߣߊ ߟߐ߬ߖߊ߲ ߝߍ߬. 

ߝߏ߲ߝߊ߲߫ ߥߣߊ߬ߙߌ߬ߣߍ߲ \ ߟߊߞߊ߲ߘߊߣߍ߲ ߡߍ߲ ߦߋ߫ ߊߕߌߟߊߛ ߞߎ߬ߙߎ ߝߍ߬߸ ߣߌߟߌ߬ ߝߏ߲ߝߊ߲ ߣߴߊ߬ ߓߊߓߌߟߊ߸ ߊ߬ ߣߌ߫ ߡߋߘߌߕߋߙߊߣߌ߲߫ ߞߐ߰ߖߌ߬ߘߊ ߟߎ߫ ߟߋ߬ ߦߴߊ߬ ߛߣߍ߬ߘߎ߰ ߓߘߍ ߣߴߊ߬ ߢߣߊߡߊ ߟߎ߫ ߘߌ߫. ߛߣߍ߬ߝߋ߲ ߛߌߓߟߏߡߊ ߡߐ߬ߟߐ߲߬ߡߊ ߟߎ߬ ߦߋ߫ ߓߐ߫ ߟߊ߫ ߦߋ߲߬ ߠߎ߬ ߘߐ߫ ߛߎ߬ߡߊ߲߬ߞߌߛߍ ߝߊ߬ߓߏ߲ ߠߎ߬ ߘߐ߫߸ ߦߏ߫ ߡߊ߬ߟߏ߸ ߞߐߙߐ߲ߘߌ߫ ߟߎ߬߸ ߊ߬ ߣߌ߫ ߦߙߌ ߟߎ߬߸ ߦߏ߫ (Cedar) ߣߌ߫ (cork) ߟߎ߫߸ ߏ߬ ߟߎ߬ ߓߍ߯ ߦߋ߫ ߛߣߍ߬ ߟߊ߫ ߦߋ߲߬ ߠߎ߬ ߘߐ߫. ߡߋߘߌߕߋߙߊߣߌ߲߫ ߝߍ߬ߟߊ ߛߣߍ߬ߛߎߡߊ߲ ߠߎ߬ ߦߋ߫ ߛߏߞߘߏ ߟߎ߬ ߟߋ߬ ߘߌ߫߸ ߊ߬ ߣߌ߫ (figs) ߣߌ߫ ߕߡߊߙߏ ߣߌ߫ ߟߋ߬ߡߎ߬ߣߎ߲߬ߞߎ߲ ߠߎ߫߸ ߏ߬ ߟߎ߬ ߝߣߊ߫ ߦߋ߫ ߛߐ߲߬ ߠߊ߫ ߦߙߐ ߏ߬ ߘߐ߫ ߦߋ߲߬. ߣߌߟߌ߬ ߝߏ߲ߝߊ߲ ߝߣߊ߫ ߦߋ߫ ߛߣߍ߬ߘߎ߰ ߓߘߍ ߟߋ߬ ߘߌ߫߸ ߡߍ߲  ߘߐ߫ ߣߌ߫ ߋߗ߭ߌߔߎߕߌ߬ ߢߣߊߡߦߊ ߝߊ߲߬ߓߊ ߦߋ߫ ߓߊ ߡߊߛߎߘߎ߲ߧߊ߫ ߦߙߐ ߟߎ߬ ߟߋ߬ ߘߌ߫. ߖߌߡߊ߫ ߦߙߐ ߟߎ߬ ߟߋ߬ ߦߋ߫ ߛߣߍ߬ߛߎߡߊ߲ ߛߐ߬ߘߐ߲߬ ߘߊ߬ߞߎ߲߫ ߘߌ߫ ߝߊ߲߭ ߓߍ߯ ߘߐ߫߸ ߞߎߡߊ߫ ߕߍ߫ ߕߌ߬ߢߍ߬ߞߏ߲߬ߞߏ߫ ߦߙߐ ߟߎ߬ ߡߊ߬. 

ߡߌ߬ߙߌ߲߬ߘߌ
ߡߏ߬ߛߏ ߟߎ߬ ߦߋ߫ ߕߎߣߛߌ߫ (߁߉߂߂) 
ߝߘߊ߬ߝߌ߲߬ߠߊ߫ ߞߐ߬ߘߎ߮ ߛߌ߰ߓߊ߮ ߕߟߊߣߍ߲߫ ߦߋ߫ ߘߎ߰ߡߊ߬ߛߓߍ ߛߌ߰ߝߊ߬ߘߌ߫ ߢߣߊߡߊ ߟߎ߬ ߟߌ߬ߤߟߊ߬ߦߊ ߟߋ߬ ߡߊ߬: ߡߊߜ߭ߙߍߓ߸ ߣߌߟ ߝߏ߲ߝߊ߲߸ ߊ߬ ߣߌ߫ ߛߊ߯ߤߌߟ. ߟߊ߫ ߞߍߣߍ߲߫ ߊ߬ ߟߊ߫ ߞߏ߫ ߓߍߙߌߓߍߙߌ ߟߎ߬ ߞߵߊ߬ߟߎ߫ ߛߌ߰ ߝߘߊ߬ߝߌ߲߬ߠߊ߫ ߞߐ߬ߘߎ߮ ߕߟߋ߬ߓߋ߬ߝߊ߲ ߥߟߊ߫ ߡߊߜ߭ߙߌߓ ߕߌ߲߬ߞߎ߬ߘߎ߲ ߘߐ߫ ߞߊ߬ߦߌ߯ ߛߊ߲߬ ߁߀߀߀߀ ߖߊ߬ߕߋ߫ ߟߋ߬ ߟߊ߫ ߌ.ߡ ߢߍ߫, ߞߵߊ߬ ߕߘߍ߬ ߌߗ߭ߌߔߕ ߞߘߐ߬ߡߊ߲ ߣߎߓߌ߫ ߛߌ߰ߓߊ߮ ߟߎ߬ ߛߌ߰ߣߍ߲߫ ߕߘߍ߬ ߦߋ߫ ߣߌߟ ߝߏ߲ߝߊ߲ ߞߣߐߟߊ ߟߎ߬ ߟߋ߬ ߘߐ߫. ߡߌߛߌ߬ߙߊ߲߫ ߞߘߐ߬ߡߊ߲ ߛߌ߰ߓߊ߮ ߟߎ߬ ߞߊ߬ ߓߌ߬ߟߊ߬ߢߐ߲߰ߡߊ߫ ߟߊߝߛߊ߬ߣߍ߲ ߠߋ߬ ߛߓߍ߫ ߡߍ߲ ߘߏ߲߬ ߘߴߊ߬ߟߎ߫ ߣߴߊ߬ߟߎ߫ ߕߟߋ߬ߓߋ߫ ߕߌߢߍߞߏ߲ߞߏ ߛߌ߰ߓߊ߰ ߓߍߙߌߓߍߙߌ ߟߎ߬ ߕߍ߫ ߥߟߊ߫ ߓߍߙߌߓߍߙߌ ߞߐ߲߬ߢߍ߬ߓߊ߮ ߟߎ߫. ߦߏ߫ ߝߘߊ߫ ߕߊߛߟߌ߫ ߣߴߊߖ߭ߍߙ ߣߴߊ߬ ߢߐ߲߰ߘߐ߬ ߜߘߍ ߡߍ߲ ߠߎ߬ ߦߋ߫ ߘߊ߫ ߛߤߊߙߊ߫ ߕߌ߬ߢߍ߬ߞߏ߲ߞߏ ߞߣߐߟߊ ߟߎ߬ ߘߐ߫߸ ߦߴߏ߬ ߟߎ߬ ߛߊߥߎߙߊ ߟߎ߬ ߦߴߏ߬ ߟߎ߫ ߦߌ߬ߘߊ߬ ߟߊ߫ ߢߊ ߡߍ߲ ߡߊ߬, ߛߤߊߙߊ߫ ߝߊ߲߭ ߞߊ߬ ߡߐ߰ ߜߘߍ߫ ߟߎ߫ ߟߊߖߌ߬ߦߊ߫ ߦߊ߬ߣߴߊ߬ ߓߙߊ߬ߒ߬ߘߐ߬ ߖߊ߬ߟߌ ߕߍ߫ ߛߊ߲߬ ߃߅߀߀ ߟߊ߫ ߌ.ߡ ߢߍ߫߸ ߊ߬ ߘߏ߲߬ ߦߋ߫ ߡߐ߰ ߝߊߙߊ߲ߝߊߙߊ߲ߠߊ ߟߎ߬ ߟߊߖߌ߬ߦߊ ߞߊ߲߬ ߦߋ߲߬ ߛߤߊߙߊ߫ ߘߐߛߊ߲߬ߓߊ߮ ߓߎ߰ߕߘߎߓߎ߬ߓߐ߫ ߡߌߙߌ߲ߘߌ ߟߎ߬ ߘߐ߫ ߤߊߟߌ߬ ߥߊ߯ߕߌ ߣߌ߲߬ ߠߊ߫ ߕߊ߲߬. ߕߌߙߌ߲ߘߊ߮ ߞߊ߬ ߎߥߊ߲ߣ ߡߎ߬ߤߎߜ߭ߌߊ߲ߣ ߘߌߣߍ߲ ߛߎ߬ߖߊߙߊ߲ ߝߛߍ߬ߝߛߍ ߡߍ߲ ߞߍ߫, ߏ߬ ߞߵߊ߬ ߦߌ߬ߘߊ߬ ߞߏ߫ ߛߊߤߙߊ߫ ߕߍߡߟߊ ߛߌ߰ߓߊ߮ ߟߎ߬ ߛߋ߫ ߘߊ߫ ߦߋ߲߬ ߞߊ߬ߦߌ߯ ߞߓߊߟߛߍߢߍߟߊ ߥߎ߬ߛߎ ߣߌ߫ ߞߓߊߟߊߣߎ߲ߞߎ ߣߌ߫ ߓߌߦߊ߲ߜߍ߲ߜߍ߲ ߥߎ߬ߛߎ ߟߋ߬ ߟߊ߫ (ߥߟߊ߫ ߛߊ߲߬ ߁߀߀߀߀ ߣߌ߫ ߅߀߀߀ ߣߌ߫ ߞߐ ߟߊ߫ ߌ.ߡ ߢߍ߫), ߏ߬ ߞߵߊ߬ ߦߌ߬ߘߊ߬ ߞߴߊ߬ߟߎ߫ ߜߏ߬ߟߏ ߝߌ߰ߣߍ߲߫ ߠߋ߬ ߕߘߍ߬. 

ߘߎ߰ߘߐ߬ߛߓߍ ߥߎ߬ߛߎ (ߛߊ߲߬ ߁߀߀߀߀ ߠߊ߫ ߌ.ߡ ߢߍ߫) ߝߛߍ߬ߝߛߍ߬ߟߌ ߡߍ߲ ߞߍ߫ ߘߊ߫ ߘߎ߰ߘߐ߬ߛߓߍ߫ ߓߟߏߡߊ߬, ߏ߬ ߞߵߊ߬ ߦߌ߬ߘߊ߬ ߞߏ߫ ߣߌߟ ߣߌ߫ ߛߤߊߙߊ߫ ߞߊ߲ ߝߐߓߊ߮ ߟߎ߬ ߞߐ߲߬ ߘߊ߫ ߓߍߙߌߓߍߙߌ ߟߎ߬ ߣߴߊߙߊߓߎ ߟߎ߬ ߢߍ߫ ߛߤߊߙߊ߫ ߕߍߡߟߊ߫ ߣߴߊ߬ ߥߙߏ߬ߘߎ߮ ߟߎ߬ ߘߐ߫ ߛߊ߲߬ ߁߅߀߀ ߢߐ߲߰ ߠߊ߫. ߓߊߣߌ߫ ߤߌ߬ߟߊߟ ߣߌ߫ ߓߊ߬ߣߌ߫ ߛߎ߬ߟߊߌߡߌ߫ ߟߎ߫ ߝߎ߲ߘߌ ߡߍ߲ ߞߍ߫ ߘߊ߫ ߕߟߋ߬ߓߋ ߘߐ߫ ߝߊ߯ߘߐߞߍ߫ ߁߁߲ ߠߊ߫, ߏ߬ ߟߋ ߞߵߊߙߊߓߎ ߟߎ߬ ߣߴߊ߬ߟߎ߫ ߟߊ߫ ߣߊߡߎ߲ ߣߴߊ߬ߟߎ߫ ߟߊ߫ ߞߊ߲ ߣߴߊ߬ߟߎ߫ ߟߊ߫ ߟߊ߲߬ߘߊ ߟߎ߬ ߟߊߘߏ߲߬ ߦߋ߲߬ ߦߙߐ߫ ߟߊߞߏߟߏ߲ ߠߎ߬ ߘߐ߫. ߒ߬ߓߊ߬ ߘߝߐ߬ߦߊ߬ߟߊ߫ ߡߊߞ ߞߊ߲ ߏ߬ ߟߋ ߘߐ߫ ߞߴߊ߬ߟߎ߫ ߟߊ߫ ߕߏ߰ߝߏ ߏ߬ ߟߋ ߞߍ߫ ߘߊ߫ ߕߎ߬ߡߊ߬ ߖߎ߮ ߘߌ߫ ߞߐ߬ߘߎ߰ ߊߝߙߌߞߌ߬ ߟߴߊߙߊߓߎߦߊ ߘߐ߫. 

ߖߡߊ߬ߣߊ ߟߎ߫ ߛߓߍߘߟߊ߫ ߞߊ߲ ߠߎ߬ ߞߍ ߡߍ߲ ߞߍߣߍ߲߫ ߊߙߊߓߎ ߘߌ߫, ߏ߬ ߟߋ ߓߘߊ߫ ߝߘߊ߬ߝߌ߲߬ߠߊ߫ ߞߐ߬ߘߎ߮ ߞߍ߫ ߦߴߊ߬ߟߎ߫ ߦߴߊߙߊߓߎ ߟߋ߬ ߘߌ߫, ߕߡߊߛ߭ߍߞߌ ߟߋ߬ ߦߋ߫ ߛߓߍߘߟߊ߫ ߞߊ߲߫ ߝߌߟߊߣߊ߲ ߘߴߊߟߌߖ߭ߋߙߌ߫ ߣߌ߫ ߡߊ߬ߙߐߞߎ߬ ߟߎ߫ ߘߐ߫߸ ߞߴߊߛߌߔߊ߲߫ ߞߊ߲ ߞߍ߫ ߝߌߟߊߣߊ߲ ߘߌ߫ ߛߋߌߕߊ߬ ߣߌ߫ ߡߋߟߌߟߌߦߊ߫ ߟߎ߫ ߘߐ߫. ߝߊ߬ߙߊ߲߬ߛߌ߫ ߞߊ߲ ߝߣߊ߫ ߦߋ߫ ߝߐ߫ ߟߴߊߟߌߗ߭ߋߙߌ߫ ߣߌ߫ ߡߊ߬ߙߐߞߎ߬ ߟߎ߫ ߘߐ߫ ߛߓߍߘߊ ߟߎ߬ ߟߊ߫߸ ߊ߬ ߣߌ߫ ߕߎߣߛߌ߫. ߡߊߜ߭ߙߌߓ ߊߙߊߓߎ߫ ߞߊ߲ ߠߋ߬ ߦߋ߫ ߝߐ߫ ߟߊ߫ ߝߘߊ߬ߝߌ߲߬ߠߊ߫ ߞߐ߬ߘߎ߮ ߊߙߊߓߎ߫ ߞߊ߲ ߘߌ߫߸ ߏ߬ ߡߍ߲ ߦߋ߫ ߊߙߊߓߎ߫ ߞߊ߲ ߞߘߐ߬ߡߊ߲ ߘߌ߫߸ ߡߍ߲ ߕߘߍ߬ ߦߋ߫ ߝߐ߫ ߟߊ߫ ߞߊ߬ߦߌ߯ ߝߊ߯ߘߐߞߍ߫ ߈߲ ߠߊ߫ ߌ.ߡ ߞߐ߫, ߏ߬ ߝߣߊ߫ ߦߋ߫ ߟߊߓߊ߯ߙߊ߫ ߟߊ߫ ߓߍߙߌߓߍߙߌ ߞߊ߲ߜߍ ߣߴߊ߬ ߡߊ߲߬ߕߊ߰ߦߊ ߖߙߎߡߎ߲ ߠߎ߬ ߟߋ߬ ߘߴߊ߬ߟߎ߫ ߓߟߏ߫. ߞߊ߲ ߡߍ߲ ߦߋ߫ ߝߐ߫ ߟߊ߫ ߝߘߊ߬ߝߌ߲߬ߠߊ߫ ߞߐ߬ߘߎ߮ ߞߊ߲ ߓߍ߯߫߫ ߘߌ߫, ߏ߬ ߟߋ ߦߋ߫ ߊߙߊߓߎ߫ ߞߊ߲ ߘߌ߫ ߞߊ߬ ߓߍߙߌߓߍߙߌ ߞߍ߫ ߝߌߟߊߣߊ߲ ߘߌ߫ ߕߟߋ߬ߓߋ ߘߐ߫߸ ߞߵߊߙߊߓߎ ߟߎ߬ ߢߐ߰ߢߐ߫ ߊߙߊߓߎ߫ ߕߌ߲ߓߛߌߞߌ ߡߊߛߎߘߎ߲ߧߊ ߟߎ߬ ߘߐ߫. ߊ߬ ߕߌ߲߬ߞߎߘߎ߲ ߛߌ߰ߓߊ߮ ߝߊ߲߬ߓߊ ߦߋ߫߫ ߛߌ߬ߟߊ߬ߡߊ ߟߎ߬ ߟߋ߬ ߘߌ߫ ߞߊ߬ ߦߊ߬ߤߎ߬ߘߌߦߊ ߟߎ߫ ߕߜߋߦߊ߫ ߡߊ߬ߙߐߞߎ߬ ߣߴߊߟߌߗ߭ߋߙߋ߫ ߣߌ߫ ߕߎߣߛߌ߫ ߟߎ߫ ߘߐ߫߸ ߊ߬ ߣߌ߫ ߞߊ߬ ߌߛߟߊߞߊ ߟߎ߬ ߝߣߊ߫ ߛߌߦߊߦߊ߫ ߏ߬ ߟߎ߬ ߘߌ߫ ߞߓߎ߬ߕߌ ߟߎ߬ ߘߐ߫ ߣߍ߲߯ߞߍ߫ ߡߌߛߌ߬ߙߊ߲߬ ߣߴߊߟߌߗ߭ߋߙߋ߫ ߣߌ߫ ߕߎߣߛߌ߫ ߟߎ߫ ߘߐ߫. 

ߊߛߌߔߊ߲߫ ߞߣߊߙߌ ߕߌ߲ ߛߌ߰ߓߊ߮ ߟߎ߬ ߦߋ߫ ߊߛߌߔߊ߲ߞߊ ߟߎ߬ ߣߌ߫ ߊߝߙߌߞߌ߬ ߞߐ߬ߘߎ߮ ߓߍߙߌߓߍߙߌ ߟߎ߬ ߓߊ߬ߛߊ߲߬ߣߍ߲ ߠߋ߬ ߘߌ߫߸ ߡߊߟߑߕ ߕߌ߲ ߝߣߊ߫ ߛߌ߰ߓߊ߮ ߞߎ߲߬ߝߟߐ ߟߎ߬ ߦߋ߫ ߌߕߊߟߌ߫ ߛߌߛߌߟߌ߫ ߟߎ߬ ߟߋ߬ ߘߌ߫߸ ߊ߬ ߣߌ߫ ߝߘߊ߬ߝߌ߬ߠߊ߫ ߞߐ߬ߘߎ߮ ߣߌ߫ ߊߙߊߓߎ߫ ߕߌ߲ߓߛߌߞߌߞߊ ߟߎ߬ ߘߏ߯ߣߍ߲߫, ߞߵߊߙߊߓߎ ߓߐߒߘߐ߫ ߞߊ߲ (ߡߍ߲ ߠߎ߬ ߝߘߊߣߍ߲߫ ߊ߬ ߟߊ߫) ߟߎ߫ ߝߐ߫. ߞߏ߬ߣߌ߲߬ ߦߙߐ ߏ߬ ߟߎ߫ ߕߍ߫ ߊߝߙߌߞߌ߬ ߞߐ߬ߘߎ߮ ߝߋ߲߫ ߘߌ߫ ߝߏ߫ ߋߙߐߔߎ߬ ߥߙߏ߬ߘߎ߮߸ ߞߵߏ߬ ߞߎ߲߭ ߞߴߊ߬ߟߎ߫ ߛߎ߬ߘߎ߲߬ߧߊ ߘߌ߫ ߋߙߐߔߎ߬ ߜߙߋ ߟߊ߫, ߊ߬ ߣߴߊ߬ߟߎ߫ ߓߌ߲ߓߌ߲ ߋߙߐߔߎ߬ ߟߊ߲߬ߘߊ ߣߴߊ߬ ߘߌ߯ߣߊ ߟߎ߬ ߞߊ߲߬. 

ߦߟߌߡߊߛߙߋ ߟߎ߬

ߦߌߟߡߊ:ߘߎ߰ߡߊ߬ߛߓߍ
ߦߌߟߡߊ:ߘߎ߰ߡߊ߬ߛߓߍ ߛߌ߰ߝߏ߲
ߦߌߟߡߊ:ߊߝߙߌߞߌ߬ ߕߌ߲߬ߞߎߘߎ߲
ߦߌߟߡߊ:ߊߝߙߌߞߌ߬
ߦߌߟߡߊ:ߊߝߙߌߞߌ߬ ߞߐ߬ߘߎ߮